
ŠIAULIŲ MIESTO SAVIVALDYBĖS ŽEMĖS VALDYMO SKYRIUS

SPRENDIMO „DĖL PRITARIMO PAKEISTI ŽEMĖS SKLYPO TILŽĖS G. 134, ŠIAULIŲ MIESTE, 2001 M. LAPKRIČIO 9 D. VALSTYBINĖS ŽEMĖS NUOMOS SUTARTĮ NR. N29/01-0172“ 


AIŠKINAMASIS RAŠTAS

2024 m. ___________ d.
Šiauliai

Parengto sprendimo projekto tikslai ir uždaviniai:
Sprendimo tikslas gauti Šiaulių miesto savivaldybės tarybos pritarimą pakeisti žemės sklypo Tilžės g. 134, Šiaulių mieste, 2001 m. lapkričio 9 d. valstybinės žemės nuomos sutartį Nr. N29/01-0172 ir pasirašyti Susitarimą dėl žemės sklypo dalies bendrai naudojamame 0,1309 ha ploto valstybinės žemės sklype Tilžės g. 134, Šiaulių mieste (kadastro Nr. 2901/0011:267) (toliau – Žemės sklypas), pakeičiant nuomojamą žemės sklypo dalies plotą iš 0,0055 ha į 0,0227 ha ploto žemės sklypo dalį, pratęsiant jos galiojimo terminą, pakeičiant nuomotojo duomenis ir kitas sąlygas, pagal galiojančią faktinę situaciją.
Dabartinis sprendimo projekte aptariamų klausimų reguliavimas:
Valstybinės žemės nuomą reglamentuoja Lietuvos Respublikos žemės įstatymas ir Kitos paskirties valstybinės žemės sklypų pardavimo ir nuomos taisyklės, patvirtintos Lietuvos Respublikos Vyriausybės 1999 m. kovo 9 d. nutarimu Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“ (toliau – Taisyklės).
Taisyklių 44 punkte nurodyta, kad valstybinės žemės nuomos procedūrą vykdanti institucija valstybinės žemės nuomos sutarties projektą pateikia nuomininkui. Pasirašydamas sutarties projekte nuomininkas patvirtina, kad sutinka su sutarties projekte įrašytomis žemės sklypo nuomos sąlygomis. 
Sprendimas išnuomoti žemės sklypą ar jo dalį arba prašymo netenkinti priimamas per 10 darbo dienų, kai valstybinės žemės nuomotojas yra savivaldybės taryba, – artimiausiame tarybos posėdyje, nuo valstybinės žemės nuomos sutarties projekto suderinimo su nuomininku. Jeigu priimamas sprendimas išnuomoti žemės sklypą ar jo dalį, jame nurodoma, kad žemės sklypas ar jo dalis išnuomojami valstybinės žemės nuomos sutarties projekte įrašytomis sąlygomis ir nurodomi žemės sklypo nuomos termino nustatymo motyvai. Sutarties projektas pridedamas prie sprendimo išnuomoti žemės sklypą kaip neatskiriamas priedas.
Žemės sklypo dalis nuomos sutartimi išnuomota iki 2026-11-09, todėl keičiant nuomojamą plotą, nustatomas naujas nuomos terminas iki 2097-11-09. 
Taisyklių 43.5.5 papunktyje nurodyta, kad valstybinės žemės nuomos terminas nustatomas atsižvelgiant į valstybės interesus pagal žemės sklype (jo dalyje) esančio statinio ar įrenginio ekonomiškai pagrįstą naudojimo trukmę, kuri nustatoma pagal statinio ar įrenginio statybos projekto dokumentus, vadovaujantis statybos techniniais reglamentais, pagal kuriuos nustatoma statinių gyvavimo trukmė, statinių ar įrenginių, pastatytų iki 1996 m. sausio 1 d., – pagal nekilnojamojo daikto kadastro duomenų byloje nurodytus statinio ar įrenginio nusidėvėjimo duomenis, vadovaujantis aplinkos ministro patvirtinta pastatų, statinių ir įrenginių, pastatytų iki 1996 m. sausio 1 d., saugaus naudojimo termino nustatymo tvarka.
Paslaugų paskirties pastato 2L2p (unikalus Nr. 2996-5005-3029) statybos pabaigos metai yra 1997 m. Vadovaujantis STR 1.12.06:2002 31.1 papunkčiu, plytų mūro ir stambiaplokščio statinio, kurio paskirtis – paslaugų, ekonomiškai pagrįstas naudojimo terminas yra 100 metų. Žemės nuomos terminas gali būti nustatomas iki statinių ekonomiškai pagrįstos naudojimo trukmės termino pabaigos, t. y. 73 metų laikotarpiui.
Taisyklių 49.4 papunktyje nurodyta, kad valstybinės žemės nuomos sutartis, kurios sudarymo faktas įregistruotas Nekilnojamojo turto registre, keičiama kai pasikeičia nuomininko nuosavybės ar nuomos teise valdomų savarankiškai funkcionuojančių statinių ar įrenginių, kuriems eksploatuoti išnuomotas žemės sklypas (jo dalis), skaičius ar šių statinių ar įrenginių nuosavybės ar nuomos teise valdoma dalis, todėl keistinas nuomininkui tenkantis žemės sklypo nuomojamos dalies dydis.
Asmuo 2021-07-09 nuosavybės teisės liudijimu (notarinio registro Nr. 3657/2021) ir paveldėjimo pagal testamentą liudijimu (notarinio registro Nr. 3660/2021) paveldėjo pastatą 2L2p (unikalus Nr. 2996-5005-3029), esantį suformuotame 0,1309 ha ploto valstybinės žemės sklype (unikalus Nr. 2901-0011-0267, kadastro Nr. 2901/0011:267) adresu Tilžės g. 134, Šiaulių mieste,  todėl keičiamas nuomojamos žemės sklypo dalies plotas.
2024-06-06 Šiaulių miesto tarybos sprendimu Nr. T-259 „Dėl valstybinės žemės sklypo (kadastro Nr. 2901/0011:267), esančio Tilžės g. 134, Šiaulių mieste, dalių dydžių nustatymo“ pritarta statiniams eksploatuoti reikalingų žemės sklypo dalių nustatymo planui, kuriame asmeniui nuosavybės teise priklausančiam statiniui išskirta 0,0227 ha ploto žemės sklypo dalis.
2024-10-03 atlikus faktinių duomenų patikrinimą vietoje (akto Nr. ŽV-257) nustatyta, kad statiniai naudojami pagal Nekilnojamojo turto registre įregistruotą pagrindinę naudojimo paskirtį. Žemės sklypas kompaktiškai užstatytas statiniais ir atitinka statiniams ir įrenginiams eksploatuoti reikalingo žemės sklypo būtino dydžio reikalavimus.
Pasirašydamas sutarties projekte nuomininkas patvirtino, kad sutinka su sutarties projekte išdėstytomis žemės sklypo nuomos sąlygomis. 
Nuomos sutarties projektas saugomas Žemės valdymo skyriuje.
Sprendimo projekte numatytos naujos teisinio reglamentavimo nuostatos:
Nenumatoma
Priėmus sprendimą, galimos pasekmės (tiek teigiamos, tiek neigiamos).
Teigiamos pasekmės – priėmus sprendimą teigiamų pasekmių nenumatoma.
Neigiamos pasekmės – priėmus sprendimą neigiamų pasekmių nenumatoma. 
Priėmus sprendimą, keičiami ar pripažįstami negaliojančiais teisės aktai.
Priėmus sprendimą, teisės aktai nekeičiami ir nepripažįstami negaliojančiais.
Sprendimui įgyvendinti reikalingi priimti papildomi teisės aktai.
Sprendimui įgyvendinti priimti papildomų teisės aktų nereikia.
Sprendimui įgyvendinti reikalingos lėšos.
Sprendimo projekto įgyvendinimui papildomos lėšos nebus reikalingos. 
Sprendimo projekto antikorupcinis vertinimas.
Antikorupcinio vertinimo pažyma nepridedama.
Sprendimo projektą parengė Šiaulių miesto savivaldybės administracijos Žemės valdymo skyrius. Tiesioginis rengėjas − skyriaus vyr. specialistė Loreta Baliutavičienė, tel. 8 41 509 582. 
Numatomo teisinio reguliavimo poveikio vertinimo rezultatai.
Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 



Skyriaus vedėja			                                            Oksana Gruzdienė



